Seiskan tietojen mukaan kansanedustaja Kankaanniemi halusi rahan vastineeksi alusasukuvia, mutta Kankaanniemi kiistää muistavansa koskaan nähneensä minkäänlaisia alusasukuvia.

Toimi Kankaanniemi myöntää tuntevansa Johanna Tukiaisen, mutta ei muista pyytäneensä Tukiaista ostamaan seksikkäitä alusvaatteita.

Rivoista Facebook-viesteistä tuttu kansanedustaja Toimi Kankaanniemi (ps) antoi viime vuonna rahaa kohublondi Johanna Tukiaiselle, kertoo Seiska.

Kaksikko tutustui Seiskan tietojen mukaan toisiinsa Facebookin kautta viime keväänä. Tuttavuus johti lopulta rahalliseen auttamiseen.

Kankaanniemi myöntää tuntevansa Tukiaisen, mutta ei ole varma, siirsikö koskaan rahaa Tukiaisen tilille. Jos näin kävi, kyse oli taloudellisissa vaikeuksissa olevan ihmisen auttamisesta.

- Olen kyllä kymmenille, ehkä sadoillekin antanutkin kymmenen, kaksikymmentä tai kolmekymmentä euroa, jotta ovat päässeet eteenpäin päivän murheistaan, mutta enhän minä sitä voi kertoa kenelle olen antanut, kun mä olen pitänyt sitäkin neuvoa, että vasen käsi ei tiedä mitä oikea käsi tekee eli olen unohtanut saman tien, Kankaanniemi muotoilee.

Hän sanoo, että rahan antaminen on Tukiaisen yksityisasia.

- Jos annoin, niin se on hänen asiansa, minä en tosiaan kerro.

Seiskan haastatteleman lähteen mukaan Kankaanniemi antoi Tukiaiselle rahaa, jotta kohublondi lähettäisi Kankaanniemelle rohkeita alusasukuvia itsestään.

- Tuksu osti alusasut, kuvasi itsensä pitsihepeneissä ja lähetti kuvat Toimille, joka siirsi rahaa Tuksulle. Tämä ei jäänyt yhteen kertaan, eikä yhteen kuvaan, lähde kertoo.

Johanna Tukiainen ei halua kommentoida Seiskalle suhdettaan Toimi Kankaanniemeen. JOHN PALMéN

Tukiainen ei kommentoi Seiskassa Kankaanniemen mahdollisia rahalahjoituksia.

- Nyt on niin, että Jumala kieltää minua puhumasta tästä aiheesta, Tukiainen kuittaa.

Hän myöntää kuitenkin tuntevansa Kankaanniemen.